Kwekery 28 (Nemesia) - Foto's deur ons lede - ons versoek dat lede asseblief nie meer as 2 foto's per dag laai nie. - Fotoskool
Kwekery 28 (Nemesia)
Posted by Johan Ayres on August 9, 2021 at 6:34pm
Hierdie pragtige kleurvolle blommetjie met sy interessante vorm is skaars groter as my duimnael. Ek sien sy naam is "Nemesia." Ons het nou die dag gepraat oor swart agtergronde. Persoonlik is ek nie lief vir 'n swart agtergrond vir my eie foto's nie a.g.v. 2 redes. Eerstens kan dit baie gou onnatuurlik lyk en tweedens moet 'n mens oppas dat al jou foto's nie dieselfde begin lyk as jy te veel keer van die swart agtergrond gebruik maak nie. Maar aan die positiewe kant gee dit darem altyd goeie kontras wat die voorwerp mooi laat uitstaan. Hier het ek geen ander keuse gehad nie aangesien dit die enigste manier was om die enkel blommetjie suksesvol te kon isoleer.
Tersia Weitsz August 12, 2021 at 11:41am
Pine August 10, 2021 at 9:57pm
Pragtige foto met ń goeie komposisie, skerp fokus en baie mooi kleure Johan! Die swart lap het hier baie goed gewerk met die isolasie en help ook vir skerp kontras.
Hennie Cronjé August 10, 2021 at 5:10am
Dis pragtig! Die kleure is baie mooi, maar die velddiepte kon dalk 'n stop of twee groter gewees het (ek is nou bietjie streng hier, omdat jy so 'n goeie makro-fotograaf is). Oor die swart agtergrond stem ek heeltemal met jou saam. Veral by blomme sukkel mens baie met agtergrond en dan kom die swart doek goed te pas.